  Виталий Пронин «Бадӟым гастрольёс. Улосвылъёс» федерал программа улсын октябре но ноябре Кудымкарысь, Ижысь но Йошкар Олаысь тетаръёс ог-огзы доры куное вуылозы, спектакльёссэс возьматылозы. Озьы 11-тӥ шуркынмонэ Удмурт театр Йошкар Олаын возьматоз Д. Фоя пуктэм «Эрико яратон» комедизэ. Мукет нуналаз пор нылпиос учкозы «Царевна-лягушка» выжыкылэз. 25-тӥ-26-тӥ шуркынмонэ удмурт артистъёс потозы коми-пермякъёс доры. Кудымкарын пуктэмын луоз «Алые паруса» мюзикл но «Царевна-лягушка» выжыкыл. Вераны кулэ, коми-пермякъёслэн театрзы яратэ экспериментъёсты, удмурт артистъёс но выль шӧмӧ спектакльёсынызы паймытыны малпало. Со дыре ик Удмурт театре вуылозы коми-пермякъёслэн но поръёслэн театръёссы. 28-тӥ коньывуонэ коми-пемякъёс возьматозы Н. Колядалэсь «Уйди-уйди» трагикомедизэ (16+). Мукет нуналаз - А. Шапиролэн пьесаезъя пуктэм «Гадкий утёнОК» выжыкыл (9+), отын чузъяськозы хип-хоп кырӟанъёс. 11-тӥ-12-тӥ шуркынмонэ шаерамы вуоз пор театр. Артистъёс пуктозы В. Гуркинлэсь «Любовь и голуби» комедизэ... пор сям-йылолъёсын (12+). Мукет нуналаз учкыны луоз «В некотором царстве...» крезьгуро выжыкылзэс (6+). УД Теги: Удмурттеатр  